kardosdrur/scandi-wiki huggingface dataset:
Johan Melin

Johan Melin (f. 1979 Herrljunga, Sverige) er en svensk manuskriptforfatter og filminstruktør. Efter skolen arbejdede han som journalist i seks år, og studerede film‐ og medievienskab på Stockholms Universitet, derudover studerede han på Filmskolen i Stockholm. 

Johan Melin blev uddannet som instruktør på Den Danske Filmskole i 2005 med afgangsfilmen Steppeulve. 

Efterfølgende indspillede han og The Good Army - et kollektiv af kreative mennesker -  filmen Preludium. Preludium opstod som en protest mod, hvor svært det var at få penge som en debuterende instruktør, og er en non-profit-spillefilm. 

Preludium foregår uden klip fra Nørrebro Station til Nørreport Station med et kogende Nørrebro som baggrund, mens skæbner mødes. Filmen blev optaget fem gange, men den endelige version er optaget på dagen hvor Iran vandt Asian Cup, og den nationale sejrsrus gennem Nørrebrogade er en uventet aktiv medspiller. Medvirkende: Lai Yde Holgaard, Anna Fabricius, Thomas Knuth Winterfeldt, Patricia Schumann m.fl. Information anmeldte som eneste dagblad filmen som "temmelig ujævn".

Johan Melins anden spillefilm Profetia (2009), der også handler om tilfældige skæbners møde, fik støtte fra Det Danske Filminstitut med 4,8 mio. kr., men fik hårde anmeldelser. Jyllands-Posten gav filmen én stjerne og beskrev filmen som ”en yderst anstrengende affære, der højstemt iklæder banaliteter om kærlighed i prætentiøse klæder”. DR's Filmland gav filmen to ud af seks stjerner og beskrev filmen som "højtravende og prætentiøs". Filmguide.dk beskrev filmen som Banal og prætentiøs og gav én ud af seks stjerner. 

Profetia blev den første danske film, der blev frigivet i biograferne og samtidig udsendt på DVD og på Video On Demand. Filmen solgte imidlertid kun 300 biografbilletter.

Filmografi 
 1999 Dog i Watching (kortfilm)
 2000 Letting Go (doc)
 2000 Vincent (kortfilm)
 2001 Love & Money (kortfilm)
 2002 The Good Life (exp)
 2003 Hate Angel (kortfilm)
 2003 Low Down Zero (kortfilm)
 2005 Steppeulve (kortfilm)
 2006 Nordic Citizens (segment, co‐dir)
 2007 The Brightning (post‐produktion)
 2008 Preludium
 2009 Profetia

Referencer

Eksterne henvisninger 
 
 Debutfilmen har dræbt mange instruktører, ekkofilm.dk, 23. november 2013

Filminstruktører fra Sverige
Manuskriptforfattere fra Sverige
Svensksprogede forfattere fra Sverige
Politistrejken i Boston

Politistrejken i Boston var en strejke af Bostons politistyrke, som begyndte 9. september 1919 efter politikommissær Edwin Upton Curtis nægtede at tillade oprettelsen af en fagforening for politifolk. Strejken, som kastede Boston ud i civilt kaos, blev starskuddet til et dramatisk skift i traditionelle arbejdsrelationer for politiet, som var utilfredse med stagnerende løn og dårlige arbejdsforhold. Den daværende delstatsguvernør Calvin Coolidges indblanding i strejken gav ham national berømmelse, hvilket førte til hans nominering som Harding's vicepræsidentkandidat i præsidentvalget i 1920.

Strejker
Begivenheder i 1919
Boston
USA's historie
Strejken i Boston
Systemisk psykologi

Systemisk tænkning er en teori, som fokuserer på forståelsen af individet i relation til sig selv og i relation til omgivelserne (forstået som større eller mindre grupper af mennesker med mere eller mindre tæt tilknytning til hinanden). Individer og samfundsgrupper af alle typer betragtes som systemer, der påvirker hinanden og påvirkes af hinanden. Systemisk tænkning handler på den måde om at forstå de relationer, der er dels mellem mennesker, dels mellem systemerne. Systemisk tænkning er forsøgt omsat i arkitekturteori og har derved haft enorm indflydelse på vore kultiverede omgivelser.

Pædagogik
Praktisk filosofi
Filosofi
Systemvidenskab
Super Six World Boxing Classic

Super Six World Boxing Classic-turneringen er en bokseturnering, hvor der kæmpes om WBA- og WBC titlerne i Super mellemvægt. 

Turneringen er organiseret af Showtime i samarbejde med Sauerland Event. 

De første kampe fandt sted den 17. oktober. Semifinalerne er forsøgsvis planlagt til januar 2011. Finalen er planlagt til maj eller juni 2011.

Format 
Turneringen består af tre indledende runder, hvor hver bokser vil bokse tre kampe.

En sejr på knockout giver 3 point, en sejr på point giver 2 point, en uafgjort kamp giver 1 point og en tabt kamp giver 0 point. I tilfælde af en diskvalifikation, vil den vindende bokser kun få 1 point. 

Efter de indledende runder vil de fire boksere med flest point avancere til semifinalerne, hvor nr. 1 møder nr. 4 og nr. 2 møder nr. 3.

Vinderen af semifinalerne vil gå videre til Super Sixfinalen, hvor vinderen samtidig kan kalde sig WBA- og WBC verdensmester i Super mellemvægt.

Hvis en af bokserne ikke er i stand til at fortsætte i konkurrencen, vil amerikaneren Allan Green som 1. reserve deltage i turneringen i den udgåendes boksers sted, hvor han vil fortsætte med den udgåendes boksers point.

Deltagere 
  Arthur Abraham
  Andre Dirrell
  Carl Froch
  Mikkel Kessler – Trak sig fra turneringen pga. skade d. 25. august 2010
  Jermain Taylor – Jermain Taylor har officielt sat sin karriere på standby, og reserven Allan Green har taget Taylors plads i turneringen. 
  Andre Ward
Reserve:
  Allan Green

Kampe

Indledende runder

Tabel 
 

*: Ude af turneringen

Oversigt

Mikkel Kesslers kampe på TV 
Viasat, YouSee og TDC havde i samarbejde, sikret sig rettighederne til at vise alle Mikkels Kesslers kampe ved Super Six World Boxing Classic. Kampene blev udbudt via Pay-per-view til både parabolkunder, kabelkunder og bredbåndskunder.
Alle Mikkel Kesslers kampe kostede 499 kr. pr. kamp at streame.

Eksterne henvisninger 
 Officiel hjemmeside

Kilder 

Boksning
Sport i 2009
Sport i 2010
Sport i 2011
Autostol

En autostol er en stol, som er beregnet til at øge beskyttelsen for børn i biler. Ved at bruge specielle stole i bilen på den rigtige måde øges børnenes sikkerhed. Forskning har vist, at bagudvendt placering af autostolen øger sikkerheden betydeligt for børn op til 4 år.

I Danmark blev det pr. 1. april 2006 et lovkrav, at børn op til 135 cm i højden skal anvende godkendt sikkerhedsudstyr, så som f.eks. autostol eller selepude, når de kører i bil.

Derudover skal autostolen passe til barnets højde, alder og vægt og den skal være monteret i bilen efter producentens anbefalinger.

Der findes 4 undtagelser til reglerne 
 Ved 3 børn på bagsædet: Har du 3 børn på bagsædet og 2 af dem sidder i godkendt sikkerhedsudstyr, må det tredje barn (hvis det er over 3 år gammelt) sidde i bilen uden sikkerhedsudstyr..
 Børn i taxi: Børn under 3 år skal ikke sidde i godkendt sikkerhedsudstyr. Findes det i taxien skal det anvendes. Børn over 3 år skal sidde i godkendt sikkerhedsudstyr.
 Børn i biler uden seler: I veteranbiler er der typisk ikke seler på bagsæderne. Køre du i en bil uden seler bagi må du have børn over 3 år siddende på bagsædet uden, at være spændt fast. Er der seler foran skal barnet dog sidde her i godkendt sikkerhedsudstyr.
 Kørsel over korte afstande: Dette gælder kun børn over 3 år og kun for meget korte afstande - der ikke er aftalt på forhånd/noget der sker hver uge. Det er altså kun i nødstilfælde, hvor det f.eks. ikke er muligt, at fremskaffe godkendt sikkerhedsudstyr.

Ovenstående undtagelser er ikke nogle det anbefales at følge, da de udsætter barnet for forhøjet risiko ved kollisioner.

Forskellige typer af autostole 
 Sleeper (Fortidligfødte til 5 måneder)
 Babystol (ca. 0-15 måneder eller 0-13 kg)
 Bagudvendt autostol (ca. 6 måneder-4 år eller 6-18 kg.)
 Fremadvendt autostol (ca 12 måneder til 4 år eller 9-18 kg)
 Fremadvendt autostol (ca 9 måneder til 12 år eller 9-36 kg)
 Fremadvendt autostol/selepude (3½-12 år eller 15-36 kg)

Kilde

Se også 
 Sikkerhedssele

Børn
Bilsikkerhed
Biltilbehør
Klokkeren fra Notre Dame (flertydig)

Klokkeren fra Notre Dame er en roman fra 1831 skrevet af Victor Hugo.

Romanen har dannet forlæg for flere teaterforestilinger, film m.v., og opslagsordet har derfor følgende betydninger:

 Klokkeren fra Notre Dame – Victor Hugos roman fra 1831

Film 
 Klokkeren fra Notre Dame (film fra 1939) – en filmatisering fra 1939
 Klokkeren fra Notre Dame (film fra 1956) – en filmatisering fra 1956
 Klokkeren fra Notre Dame (film fra 1996) – en Disney-tegnefilm fra 1996
 Klokkeren fra Notre Dame (film fra 1997) – en tv-film fra 1997
 Klokkeren fra Notre Dame 2 – en tegnefilm fra 2002

Teater og musicals 
 Klokkeren fra Notre Dame (musical) – en dansk musical
 Klokkeren fra Notre Dame (album) – et album med musikken til den danske musical skrevet af Sebastian
TV4 HD

TV 4 HD er en svensk HDTV-kanal som ejes af mediekoncernen TV4 Gruppen. Kanalen startede sine sendinger 27. maj 2007 klokken 20.55. TV4 HD's indhold er identisk med TV4's.

Tv-kanaler fra Sverige
TV4 AB
Kombination

Kombination har flere betydninger:
 Almen betydning: forbindelse eller sammensættelse af elementer
 Kombination (matematik) – en samling af elementer uden specifik orden
 Kombination (skak) – en længere sekvens af skaktræk
 Kombination (sport) – en konkurrence bestående af flere delmomenter fra forskellige discipliner (f.eks. nordisk kombination eller tikamp)
 Kombination (undertøj) – et stykke undertøj der både udgør undertrøje og underbukser
Johann Friedrich Diedrichsen

Johann Friedrich Diedrichsen (ca. 1760 – 5. april 1794) var en dansk bankier. Diedrichsen var den eneste danske undersåt, der blev guillotineret i Paris, som et offer for Terrorregimet under den Franske Revolution.

Diedrichsen blev født i Holsten og blev ansat i et bankhus i Wien. Omkring 1790 fik han plads i Paris hos bankiererne Junius og Emanuel Frey, for hvem han foretog hyppige rejser til fx Wien, Berlin, Hamburg, London , hvor han besørgede pengetransaktioner.

Da brødrene Freys søster ægtede den franske revolutionspolitiker François Chabot, indvikledes både de og Diedrichsen i retssagen mod ham, og den offentlige anklager Antoine Quentin Fouquier-Tinville slog uden videre deres sag sammen med sagen mod Georges-Jacques Danton, Lacroix, Camille Desmoulins og andre og anklagede dem alle i hob for forræderi mod folket og konspiration med udlandet.

Revolutionstribunalet fældede dødsdom over dem alle, og 16. Germinal II (5. april 1794) blev Diedrichsen guillotineret.

Kilder 
 Octave Aubry, Den Franske Revolution – bind 2 – Republikken, Jespersen og Pios Forlag, 1953, s. 94 & 100.
 Salmonsens Konversationsleksikon, 1. udgave, V. bind, s. 231.

Bankierer fra Danmark
Danskere i 1700-tallet
Personer henrettet ved halshugning
Personer fra Holsten
Personer guillotineret under Den franske revolution
François Chabot

François Chabot (23. oktober 1756 – 5. april 1794) var en fransk politiker der blev henrettet under Terrorregimet under den Franske Revolution.

Chabot blev født i St Geniéz d’Olt (departement Aveyron), og var en søn af en kok, blev kapucinermunk og præst, men i revolutionstidens begyndelse forbød hans overordnede ham at prædike på grund af hans udfald mod kirken. En stund var han storvikar for Grégoire, konstitutionel biskop af Loir-et-Cher, og september 1791 sendte dette departement ham til den lovgivende forsamling.

Her sluttede han sig til yderste venstre; han, Claude Bazire og Merlin le Thionville, "Cordeliertriumviratet", tilvejebragte falske vidnesbyrd om en forræderisk "østrigsk komité", ministrene Mont-morin og Moleville og flere som blev påstået at være i ledtog med Marie Antoinette. Undersøgelsen kom til at gå bagvaskerne imod, men den blev da brat standset af den lovgivende forsamling. 

Allerede juli 1792 krævede Chabot heftigt kongens afsættelse; i Nationalkonventet forsvarede han septembermordene og stemte for Ludvig 16.s henrettelse uden opsættelse eller appel til nationen. 

Både her og som udsending til departementerne vakte han opsigt ved sine udfordrende taler, der forkyndte løse sæder og erklærede de fattige, mændene med de hårde hænder, for de eneste rette borgere. Ordet sansculot var han en af de første til at bringe i kurs, og han mødte i konventet i lurvet carmiagnole og træsko. 

I sædelig henseende svarede hans liv til hans lære; men trods alle fraser stod hans hu til rigdom og vellevned. Ved ægteskab med en søster til en de østrigsk bankierbrødre Junius og Emanuel Frey fik han en stor formue, som han stræbte at øge ved børsspekulationer. For at hjælpe på sine aktier i det indiske kompagni forfalskede han i ledtog med to andre konventsmedlemmer et konventsdekret og fik virkelig dette offentliggjort. 

Det blev imidlertid opdaget, og da Chabot havde sluttet sig til Danton, ville Robespierres parti ramme Danton gennem Chabot. Han og hans medskyldige, blandt andre brødrene Frey og den danske Johann Friedrich Diedrichsen blev arresterede og dømte og henrettede sammen med dantonisterne.

Kilder 

 
 Octave Aubry, Den Franske Revolution – bind 2 – Republikken, Jespersen og Pios Forlag, 1953.

Politikere fra Frankrig
Erhvervsfolk fra Frankrig
Personer guillotineret under Den franske revolution
Salmonsens
Amerikanske justitsministre

USA's justitsminister () er et amerikansk føderalt embede og medlem af USA's regering. Justitsministeren udnævnes af præsidenten med godkendelse af Senatet og er chef for Justitsministeriet. Embedet som USA's justitsminister blev oprettet af Kongressen i 1789.

Liste over USA's justitsministre

Se også 
 USA's præsidenter
 USA's ministerier

Eksterne henvisninger 

 
Lister over personer
Otis R. Bowen

Otis Ray Bowen (26. februar 1918 - 4. maj 2013 i Indiana, USA) var en amerikansk politiker og læge. Han fungerede som guvernør i Indiana fra 1973 til 1981 og som Sundhedsminister (Secretary of Health and Human Services) fra 1985 til 1989, udnævnt af præsident Ronald Reagan, og med særligt ønske om at forbedre landets indsats mod HIV og AIDS.

Kilder

Eksterne henvisninger 

 Otis R. Bowen biografi  på in.gov

Personer fra Indiana
Læger fra USA
Guvernører i Indiana
Ministre fra USA
Paideia

Paideia (gr. παιδεία, "opdragelse“, "dannelse“) er et nøglebegreb til forståelsen af den antikke kultur og et centralt værdibegreb. Det betegner ikke kun skoleundervisning for børn, men har som mål at orientere eller vende menneskene mod det værdifulde og skabelsen af gode sæder (arete). Kun ved den rigtige paideia opnår sjælen sin bedste dannelse, form .

Se også 
 Platons akademi

Eksterne henvisninger 
 Opslag i Den Store Danske 
 Paideia of "Freedom as a Truth" and Paideia of "Truth as a Freedom" af M.V. Zhelnov 

Noter

Antikken
Uddannelseshistorie
Pædagogik
Græsk sprog
Herbert Simon

Herbert Alexander Simon (født 15. juni 1916, død 9. februar 2001) var en amerikansk politolog, økonom og psykolog, hvis forskning lå på tværs af områderne kognitiv psykologi, datalogi, offentlig administration, økonomi, ledelse, videnskabsteori, sociologi, og statskundskab. 

Han var bl.a. professor ved Carnegie Mellon University.

Herbert Simon er bl.a. kendt for sin teori om administrativ beslutningsadfærd, som han har formuleret på basis af sine studier. Han mente, at individers kognitive forståelse er begrænset af de omstændigheder, hvori de handler. Mennesket er ikke fuldt rationelt. Derfor vil en beslutning træffes på baggrund af de omstændigheder og muligheder, individet har i den kontekst, denne agerer i, hvor alternativer og konsekvenser for en beslutning er begrænsede. Dette har ført til begrebet "administrative man", som står i modsætning "economic man". Simon dannede også begrebet "begrænset rationalitet" (bounded rationality) og "satisfiering" (som modsætning til optimering).

Eksterne henvisninger 

Økonomer fra USA
Psykologer fra USA
Nobelprismodtagere i økonomi
Politologer fra USA
Nobelprismodtagere fra USA
Greven

Greven er en tysk by i delstaten Nordrhein-Westfalen. Byen har omkring 35.000 indbyggere. Floden Ems løber lige igennem byen, og deler den i bydelene Greven links der Ems og Greven rechts der Ems. Byen ligger 40 km sydøst for Osnabrück og 15 km nord for Münster.

Münster Osnabrück International Airport er placeret 8 km øst for centrum af Greven.

Eksterne henvisninger 

 Byens officielle hjemmeside

Byer i Nordrhein-Westfalen
Opinionsgenre

Opinionsgenre, findes indenfor skrivegenren "kronik"
hvor afsenderen skriver ud fra et personligt engagement og en saglig undersøgelse af problemstillingen.
Afsenderen benytter derfor ovenstående genre, til at udtrykke sin holdning indenfor det omtalte emne.
Afsenderen er ikke en medarbejder på avisen/bladet, men en af avisens/bladets læsere, der har indsendt sin tekst.

Journalistik
Haderslev Fjord

Haderslev Fjord er en cirka 15 km lang, smal og bugtet fjord, der fra Lillebælt skærer sig ind i det østlige Sønderjylland.

Geografi 
Indløbet til fjorden går mellem Ørby-grund og Knude-grund nordvest for Årø. Dybden i fjorden er under 2 meter undtagen i en gravet rende med 5 meter vand, som fører ind til Haderslev havn og by. I havnen er der indtil 5½ meter vand.

Fjorden udgør en væsentlig del af Haderslev Næs nordlige afgrænsning.

Omgivelser 
Havnen er i dag under omdannelse fra erhvervs- og trafikhavn til et område med boliger og rekreative muligheder.

Fjorden har via Møllestrøm forbindelse til Haderslev Dam.

Andet 
Turbåden "Helene" foretager tursejlads på fjorden mellem Haderslev by og Årø i sommersæsonen.

Ekstern henvisning 
 tidsskrift.dk: Lidt om Haderslev fjord som søfartsvej

Kilder 
 Hagerups Illustrerede Konversationsleksikon – 4. udgave 1950
 Haderslev kommunes hjemmeside
 http://www.starupsogn.dk/ 

Fjord
Fjorde i Danmark
Lillebælt
Lotte (Kreis Steinfurt)

Lotte er en tysk by og kommune i delstaten Nordrhein-Westfalen. Der er omkring 13.000 indbyggere.

Lotte er placeret på nordsiden af Teutoburgerskoven tæt på grænsen til Niedersachsen, 10 km vest for Osnabrück.

Eksterne henvisninger 
 Kommunens officielle hjemmeside

Byer i Nordrhein-Westfalen
Kreis Steinfurt

Kreis Steinfurt er en landkreis, der ligger i det nordrhein-westfalske regierungsbezirk  Münster.

Byer og kommuner 
Kreisen havde   indbyggere pr.

Eksterne henvisninger

Noter
Ladbergen

Ladbergen er en tysk by og kommune i Landkreis Steinfurt, delstaten Nordrhein-Westfalen. Kommunen har lidt over 6.000 indbyggere. Byen ligger 25 km sydøst for Osnabrück og 25 km nordøst for Münster.

Dortmund-Ems-kanalen ligger på den vestlige grænse op til kommunen Greven og Münster Osnabrück International Airport er placeret få km for centrum af Ladbergen.

Eksterne henvisninger 

 Kommunens officielle hjemmeside

Byer i Nordrhein-Westfalen
Martin Bucer

Martin Bucer (født 1491 i Sélestat – 1551 i Cambridge) var en tysk reformator. Han gælder som Alsaces reformator og anses som faderen til konfirmationen. 

Allerde som dominikanermunk blev han påvirket af Erasmus af Rotterdams humanisme og tilsluttede sig den lutherske reformation. Som præst i Strasbourg fik han stor betydning for gennemførelse af reformation i det sydtyske område. Han prøvede flere gange at formidle mellem luterske, calvinistiske og døberiske grupperinger og udviklede med konfirmationen en model, der bibeholdt barnedåben, men tilføjede dem en personlig bekræftelse gennem konfirmander. På grund af det augsburgske interim, som den tyske kejser indførte i 1548, flyttede han året efter til Cambridge i England, hvor han medvirkede ved udformningen af andet gennemsyn af alterbogen Book of Common Prayer.

Eksterne henvisninger 

Reformatorer
Teologer fra Tyskland
Reformerte teologer
Arete

Arete (gr. ἀρετή, "dyd", tillige "manddom",
"dygtighed"), personificeret som gudinde, for eksempel
i sofisten Prodikos’ fortælling om
"Herakles på Skillevejen": den unge Herakles ved
ikke, hvilken vej han skal slå ind på for at
leve et lykkeligt liv; han går ud på et
ensomt sted for at træffe sit valg i ro; to
gudinder nærmer sig da, Arete og Kakia ("lasten");
den sidste opregner alle behageligheder ved et
mageligt og nydelsesrigt liv, Arete derimod
opfordrer ham til et bravt, retskaffent, arbejdsomt
liv, som det eneste, der i virkeligheden kan
tilfredsstille en god natur, og hende følger
Herakles.

Kilde 
 Opslag af museumsinspektør C. Blinkenberg  i Salmonsen (Salmonsens Konversationsleksikon, 2. udgave, bd. 2, s. 60) 

 

Antikken
Græsk mytologi
2,4-dinitrophenylhydrazin

2,4-dinitrophenylhydrazin (DNPH) er et organisk stof med den kemiske formel C6H3(NO2)2NHNH2. Dinitrophenylhydrazin er relativt følsomt for stød, og eksploderer hvis stødet har været hårdt nok, hvorfor det bør behandles varsomt. Det er en substitueret hydrazin, og anvendes til at påvise carbonylgrupper fra aldehyder og ketoner i organiske molekyler.

Bradys prøve 
2,4-dinitrophenylhydrazin kan benyttes til at påvise om et organisk stof indeholder en eller flere carbonylgrupper. Aldehyder og ketoner reagerer med 2,4-dinitrophenylhydrazin under sure betingelser, hvorved der dannes hydrazoner. 2,4-dinitrophenylhydrazoner er farvede (gule, orange eller røde) og tungtopløselige. Et rødt, gult eller orange bundfald indikerer således at en ukendt prøve kan indeholde en keton- eller aldehydgruppe. Herunder ses et reaktionsskema for en positiv prøve:
RR'C=O + C6H3(NO2)2NHNH2 → C6H3(NO2)2NHNCRR' + H2O
Reaktionen kan beskrives som en kondensationsreaktion, da to molekyler bindes sammen under udskillelse af vand. Reaktionen er imidlertid mere kompleks: Der sker en nukleofilisk addition af -NH2 gruppen og C=O gruppen (carbonylgruppen), som gør at der udskilles vand. Herunder ses reaktionen:

2,4-dinitrophenylhydrazin vil ikke reagere med andre funktionelle grupper der indeholder carbonylgrupper, såsom carboxylsyrer, amider og estere. Disse molekyler er nemlig mere stabile, da et frit elektronpar påvirker carbonatomet i carbonylgruppens p-orbital, hvilket gør at disse molekyler indeholder flere delokaliserende elektroner, som øger molekylets stabilitet. Derfor vil disse funktionelle grupper være mere resistente overfor additionsreaktioner, og vil derfor ikke indgå i en reaktion med 2,4-dinitrophenylhydrazin.

Se også 
 Tollens' reagens
 Fehlings reagens

Aromatiske forbindelser
Hydraziner
Bryne Fotballklubb

Bryne Idrettslag  er en norsk fodboldklub, hjemmehørende i byen Bryne, som blev stiftet 10. april 1926. Klubben spiller i den norske .

I de første 10 år var det kun fodbold der blev spillet, senere også atletik. Den første tællende kamp blev spillet mod nabobyen Klepp i 1929, og endte 4-4. I 1991 ændrede Bryne IL struktur. Fodboldafdelingen blev en selvstændig klub, og fra det tidspunkt kaldet Bryne FK.

Klubbens største meritter er pokalsejren i 1987 efter mål af trønderen Kolbjørn Ekker, og ligasølv i 1980 og 1982. Klubben spillede i 1. division fra 1976 til 1988. Klubben rykkede op til eliteserien i 1999, men rykkede igen ned til 1. division i 2003.

I 2006 blev mangemillionæren Tore Lie ny hovedsponsor for Bryne, gennem selskabet Otium. Aftalen havde en værdi på 3,6 millioner norske kroner over en treårig periode.

Stadion 
Brynes stadion hedder Bryne stadion og har en tilskuerkapacitet på 10.000 (2.507 sæder), begrænset til . Publikumsrekorden blev sat i 1977 mod ærkerivalen Viking. Under kampen var der 14.500 tilskuere på stadionet. I det nuværende stadion ligger en fodboldhal, Jærhallen, med de målene 45 x 70m. Hallen er en stålkonstruktion med PVC-belægning.

Fodboldklubber i Norge
Etableret i 1926
Mount Victoria

Mount Victoria (eller Mount Khawnusoum) er navnet på den højeste bjergtop i Chin-provinsen i det vestlige Burma. Bjergtoppen måler 3200 meter.

Bjerge i Asien
Burmas geografi
Depression (flertydig)

Depression har flere betydninger:

Psykiatri og psykologi 
 Depression (psykisk) som psykisk sygdom.
 Depression (humør)

Økonomi 
 Depression (økonomi). En økonomisk tilbagegang (almindeligvis betegnet som en recession), der er særlig dyb og/eller langvarig.
 Den store depression i 1930'erne

Geologi 
 Depression (geologi)
The Jesus Revolution

The Jesus Revolution (senere kendt som "Myrra") var et dansk, kristent rockband, der blev dannet i 1970'erne. Bandet eksisterede op igennem 1980'erne, hvor de hittede på den danske, kristne musikscene. De fleste af bandets sange var skrevet af forsangeren Jan Valbak-Andersen.

Bandet deltog som band to gange på Roskilde Festivalen. I 1977 og 1979.

Medlemmer 
 Jan Valbak-Andersen (sang, keyboards)
 Alex Gaardsøe (guitar)
 Lars Kildelund (keyboards)
 Tommy Kunddal (bas)
 Ole Olsen (trommer)

Udgivelser 
 The Jesus Revolution, sidst i 1970'erne
 Til eftertanke, april 1980

Rockgrupper fra Danmark
Kristne musikgrupper
Har spillet på Roskilde Festival